

На основу члана 8a став 1. Закона о репродуктивном материјалу шумског дрвећа („Службени гласник РСˮ, бр. 135/04, 8/05 – исправка, 41/09 и 19/25) и члана 17. став 4. и члана 24. став 2. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

		Министар пољопривреде, шумарства и водопривреде доноси


Н А Р Е Д Б У
О САКУПЉАЊУ ШУМСКОГ СЕМЕНА ТОКОМ ЈЕСЕНИ И ЗИМЕ
2026/2027. ГОДИНЕ 

(„Службени гласник РСˮ, број 98/2026 од 16. октобра 2026. године)

1. Налаже се произвођачима шумског семена да током јесени и зиме 2026/2027. године, изврше сакупљање семена букве, храста китњака, лужњака, медунца, сладуна, виргилијског храста, цера, копривића, жешље, дивље крушке, дивље јабуке, мечје леске, брекиње, мукиње, трепетљике, липе, црног јасена, белог јасена, пољског јасена, млеча, горског јавора, планинског јавора, граба,  глога, црног глога, дуда, клена, црног бора, белог бора и смрче, у семенским објектима уписаним у Регистар региона провенијенције и признатог полазног материјала за производњу селекционисаног, квалификованог, тестираног и репродуктивног материјала познатог порекла. 										2. Ова наредба ступа на снагу наредног дана од дана објављивања у „Службеном гласнику Републике Србијеˮ.

